Ettepanek: NÕUKOGU OTSUS, millega muudetakse nõukogu otsust ühelt poolt Euroopa Liidu, Euroopa Aatomienergiaühenduse ja nende liikmesriikide ning teiselt poolt Ukraina vahelise assotsieerimislepingu allkirjastamise ja ajutise kohaldamise kohta lepingu III jaotise (välja arvatud sätted teise lepinguosalise territooriumil seaduslikult töötavate kolmandate riikide kodanike kohtlemise kohta) ning IV, V, VI ja VII jaotise ja seotud lisade ja protokollide osas /* COM/2014/0609 final - 2014/0282 (NLE) */





SELETUSKIRI 1. ETTEPANEKU TAUST Pärast kolmepoolseid konsultatsioone Euroopa Liidu, Vene Föderatsiooni ja Ukraina vahel tegid ministrid 12. septembril 2014 ühisavalduse ELi ja Ukraina assotsieerimislepingu / põhjaliku ja laiaulatusliku vabakaubanduslepingu rakendamise kohta, milles EL nõustus Ukraina üldise rahuplaani raames tegema ettepaneku viivitada põhjaliku ja laiaulatusliku vabakaubanduslepingu (IV jaotis) ajutise kohaldamisega kuni 31. detsembrini 2015, jätkates samal ajal ELi ühepoolsete kaubandusmeetmete võtmist Ukraina kasuks. Venemaa kinnitas omalt poolt, et Ukraina suhtes kohaldatakse jätkuvalt SRÜ vabakaubanduslepingu kohast sooduskorda. Konsultatsioonid jätkuvad osana Ukraina üldisest rahuprotsessist ning neis austatakse Ukraina territoriaalset terviklikkust ja enese saatuse määramise õigust. Euroopa Komisjon teeb Ukraina poliitilise ja majandusliku stabiilsuse toetamise eesmärgil ettepaneku esitada nõukogu 17. märtsi 2014. aasta otsusega 2014/295/EL ette nähtud lepingu artikli 486 kohane teade lepingu I jaotise, II jaotise artiklite 4, 5 ja 6 ning VII jaotise (v.a artikli 479 lõige 1) kohta viivitamata ka III, V, VI ja VII jaotise ning nendega seotud lisade ja protokollide kohta, ning esitada IV jaotise ja sellega seotud lisade ja protokollide kohta teade, mille kohaselt nende ajutine kohaldamine jõustub 1. jaanuaril 2016. Samalaadset lähenemisviisi tuleks järgida eriti IV jaotisega seotud VII jaotise sätete praktilise kohaldamise korral. 2. ETTEPANEKU ÕIGUSLIK KÜLG Liidu poolt on muudatusotsuse õiguslik alus Euroopa Liidu toimimise lepingu artikkel 217 koostoimes artikli 218 lõikega 5 ja artikli 218 lõike 8 teise lõiguga. Ettepaneku eesmärk on muuta nõukogu otsust ühelt poolt Euroopa Liidu ja Euroopa Aatomienergiaühenduse ning nende liikmesriikide ning teiselt poolt Ukraina vahelise assotsieerimislepingu Euroopa Liidu nimel allkirjastamise ja selle ajutise kohaldamise kohta lepingu III jaotise (välja arvatud sätete, mis puudutavad teise lepinguosalise territooriumil seaduslikult töötavate kolmandate riikide kodanike kohtlemist) ning IV, V, VI ja VII jaotise ning seotud lisade ja protokollide osas (edaspidi „nõukogu 20. juuni 2014. aasta otsus”), et assotsieerimislepingu III, IV, V, VI ja VII jaotise ning nendega seotud lisade ja protokollide ajutine kohaldamine jõustuks mitmes etapis. Seega tehakse ettepanek esitada nõukogu 20. juuni 2014. aasta otsuse artikli 4 rakendamiseks nõukogu 17. märtsi 2014. aasta otsusega 2014/295/EL ette nähtud lepingu artikli 486 kohane teade lepingu I jaotise, II jaotise artiklite 4, 5 ja 6 ning VII jaotise (v.a artikli 479 lõige 1) kohta viivitamata ka III, V, VI ja VII jaotise ning nendega seotud lisade ja protokollide kohta, ning esitada IV jaotise ja sellega seotud lisade ja protokollide kohta teade, mille kohaselt nende ajutine kohaldamine jõustub 1. jaanuaril 2016. Assotsieerimislepingu III, IV, V, VI ja VII jaotise ning nendega seotud lisade ja protokollide järk-järguline ajutine kohaldamine ei piira aluslepingute kohast pädevuste jaotust liidu ja selle liikmesriikide vahel. 2014/0282 (NLE) Ettepanek: NÕUKOGU OTSUS, millega muudetakse nõukogu otsust ühelt poolt Euroopa Liidu, Euroopa Aatomienergiaühenduse ja nende liikmesriikide ning teiselt poolt Ukraina vahelise assotsieerimislepingu allkirjastamise ja ajutise kohaldamise kohta lepingu III jaotise (välja arvatud sätted teise lepinguosalise territooriumil seaduslikult töötavate kolmandate riikide kodanike kohtlemise kohta) ning IV, V, VI ja VII jaotise ja seotud lisade ja protokollide osas EUROOPA LIIDU NÕUKOGU, võttes arvesse Euroopa Liidu toimimise lepingut, eriti selle artiklit 217 koostoimes artikli 218 lõikega 5 ja artikli 218 lõike 8 teise lõiguga, võttes arvesse Euroopa Komisjoni ettepanekut ning arvestades järgmist: (1) Nõukogu võttis 20. juunil 2014 vastu otsuse ühelt poolt Euroopa Liidu ja Euroopa Aatomienergiaühenduse ja nende liikmesriikide ning teiselt poolt Ukraina vahelise assotsieerimislepingu Euroopa Liidu nimel allkirjastamise ja selle ajutise kohaldamise kohta lepingu III jaotise (välja arvatud sätted, mis puudutavad teise lepinguosalise territooriumil seaduslikult töötavate kolmandate riikide kodanike kohtlemist) ning IV, V, VI ja VII jaotise ja nendega seotud lisade ja protokollide osas[1]. (2) Kooskõlas ELi ja Ukraina assotsieerimislepingu / põhjaliku ja laiaulatusliku vabakaubanduslepingu rakendamist käsitlenud Euroopa Liidu, Ukraina ja Venemaa ministrite 12. septembri 2014. aasta kolmepoolse kohtumise tulemustega teeb komisjon liikmesriikidele ettepaneku viivitada assotsieerimislepingu kaubandusküsimusi käsitlevate sätete (IV jaotis) ajutise kohaldamisega kuni 31. detsembrini 2015, jätkates samal ajal ELi ühepoolsete kaubandusmeetmete võtmist Ukraina kasuks. Venemaa kinnitas omalt poolt, et Ukraina suhtes kohaldatakse jätkuvalt SRÜ vabakaubanduslepingu kohast sooduskorda. Konsultatsioonid jätkuvad osana Ukraina üldisest rahuprotsessist ning neis austatakse Ukraina territoriaalset terviklikkust ja enese saatuse määramise õigust. (3) Assotsieerimislepingu III, IV, V, VI ja VII jaotise ning nendega seotud lisade ja protokollide ajutine kohaldamine jõustub mitmes etapis. Seepärast esitatakse lepingu artikli 486 kohane teade viivitamata III, V, VI ja VII jaotise ning nendega seotud lisade ja protokollide kohta ning IV jaotise ja sellega seotud lisade ja protokollide kohta esitatakse teade, mille kohaselt nende ajutine kohaldamine jõustub 1. jaanuaril 2016. (4) Assotsieerimislepingu III, IV, V, VI ja VII jaotise ning nendega seotud lisade ja protokollide asjakohaste sätete ajutine kohaldamine jõustub mitmes etapis. Seepärast esitatakse lepingu artikli 486 kohane teade III, V, VI ja VII jaotise ning nendega seotud lisade ja protokollide kohta viivitamata koos nõukogu 17. märtsi 2014. aasta otsuse 2014/295/EL artikli 4 sätteid käsitleva teatega, ning IV jaotise ja sellega seotud lisade ja protokollide kohta esitatakse teade, mille kohaselt nende ajutine kohaldamine jõustub 1. jaanuaril 2016. (5) Seepärast tuleks nõukogu otsust ühelt poolt Euroopa Liidu ja Euroopa Aatomienergiaühenduse ja nende liikmesriikide ning teiselt poolt Ukraina vahelise assotsieerimislepingu Euroopa Liidu nimel allkirjastamise ja selle ajutise kohaldamise kohta lepingu III jaotise (välja arvatud sätted, mis puudutavad teise lepinguosalise territooriumil seaduslikult töötavate kolmandate riikide kodanike kohtlemist) ning IV, V, VI ja VII jaotise ja nendega seotud lisade ja protokollide osas vastavalt muuta, ON VASTU VÕTNUD KÄESOLEVA OTSUSE: Artikkel 1 Nõukogu otsust ühelt poolt Euroopa Liidu ja Euroopa Aatomienergiaühenduse ja nende liikmesriikide ning teiselt poolt Ukraina vahelise assotsieerimislepingu Euroopa Liidu nimel allkirjastamise ja selle ajutise kohaldamise kohta lepingu III jaotise (välja arvatud sätted, mis puudutavad teise lepinguosalise territooriumil seaduslikult töötavate kolmandate riikide kodanike kohtlemist) ning IV, V, VI ja VII jaotise ja nendega seotud lisade ja protokollide osas muudetakse järgmiselt: Artiklisse 4 lisatakse järgmised lõigud: „III, V, VI ja VII jaotise ning seotud lisade ja protokollide osas rakendatakse käesolevat artiklit, esitades viivitamata lepingu artikli 486 kohase teate. IV jaotise ning seotud lisade ja protokollide osas rakendatakse käesolevat artiklit, esitades lepingu artikli 486 kohase teate, mille kohaselt nende ajutine kohaldamine jõustub 1. jaanuaril 2016.”. Artikkel 2 Käesolev otsus jõustub selle vastuvõtmise kuupäeval. Brüssel, Nõukogu nimel eesistuja [1] Nõukogu dokument 11126/14, 20. juuni 2014.